
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL SAVIVALDYBĖS ADMINISTRACIJOS DIREKTORIAUS 2008 M. SAUSIO 15 D. ĮSAKYMO NR. AT-2116 PAKEITIMO 
2010 m. sausio 14 d. AT-49
Šakiai

      
Vadovaudamasis Lietuvos Respublikos vietos savivaldos įstatymo ( Žin. 1994. Nr.55-1049; 2008, Nr. 113-4290) 18 str. 1 d. bei Lietuvos Respublikos švietimo ir mokslo ministro 2005m.liepos 21d.įsakymo Nr.ISAK-1521 „Dėl Valstybinių (išskyrus aukštųjų ir aukštesniųjų) ir savivaldybių mokyklų vadovų, jų pavaduotojų ugdymui, ugdymą organizuojančių skyrių vedėjų atestacijos nuostatų tvirtinimo“ ( Žin.,2005 ,Nr.108-3974) 13.2 p.,
       
p a k e i č i u  savivaldybės administracijos direktoriaus 2008 m. sausio 15 d. įsakymo Nr. AT-97 „Dėl rajono mokyklų vadovų atestacijos komisijos sudarymo“ patvirtintą atestacijos komisijos darbo reglamentą ir jį išdėstau nauja redakcija (pridedama).
Direktorius                                                                        
  Juozas Puodžiukaitis








PATVIRTINTA





           


Šakių rajono savivaldybės administracijos 

                                                                       

direktoriaus 2009 m. sausio 14 d. 

įsakymu Nr. AT-49

ŠAKIŲ RAJONO SAVIVALDYBĖS MOKYKLŲ VADOVŲ ATESTACIJOS KOMISIJOS DARBO REGLAMENTAS

I. BENDROJI DALIS


1. Šis Reglamentas nustato  savivaldybės mokyklų vadovų atestacijos komisijos (toliau – Komisija) darbo tvarką.


2. Komisija savo veikloje vadovaujasi Lietuvos Respublikos švietimo ir mokslo ministro 2005 m. liepos 21 d. įsakymu Nr. ISAK- 1521 patvirtintais Valstybinių (išskyrus aukštųjų ir aukštesniųjų) ir savivaldybių mokyklų vadovų, jų pavaduotojų ugdymui, ugdymą organizuojančių skyrių vedėjų atestacijos nuostatais, šiuo Reglamentu ir kitais teisės aktais.


3. Komisija savo veiklą grindžia teisėtumo, teisingumo, objektyvumo, tarnybinio bendradarbiavimo principais.

II. KOMISIJOS VEIKLA


4. Komisijos pirmininkas vadovauja Komisijos kompetencijai priskirtų mokyklų vadovų atestacijos procesui, organizuoja komisijos darbą, posėdžius, pasirašo komisijos dokumentus ir Mokyklos vadovo atestacijos pažymėjimus.


5. Posėdžio metu neesant pirmininkui, jį pavaduoja Komisijos narių išrinktas asmuo.


6. Komisijos sekretorius priima Komisijai teikiamus dokumentus, tvarko dokumentaciją, rašo posėdžių protokolus, tvarko Pažymėjimų apskaitos knygą, išduoda Mokyklos vadovo atestacijos pažymėjimus, teikia informaciją rajono  savivaldybės administracijos direktoriui ataskaitas apie vykdytą atestaciją ir atestuotus vadovus.


7. Komisija:


7.1. svarsto ir tvirtina  vadovų atestacijos ir  veiklos atitikties turimai kvalifikacinei kategorijainustatymo grafikus nustatytam laikotarpiui;


7.2. tvirtina vadybos ekspertų grupes;


7.3. svarsto ekspertų grupių pateiktas ataskaitas ir pažymas;


7.4. priima nutarimus:


7.4.1. dėl vadovo pretenduojamos kvalifikacinės kategorijos (trečiosios, antrosios, pirmosios) suteikimo;


7.4.2. dėl žemesnės nei vadovas pretenduoja kvalifikacinės kategorijos suteikimo;


7.4.3. dėl pripažinimo, kad vadovo kompetencija ir veikla atitinka aukštesnę nei buvo pretenduota kvalifikacinę kategoriją, ir siūlo per du mėnesius atlikti pakartotinę ekspertizę   arba suteikia iš karto;


7.4.4. dėl pripažinimo, kad vadovas netinka eiti pareigų, ir siūlo savivaldybės tarybai įstatymų nustatyta tvarka spręsti klausimą dėl jo tolesnio darbo einant šias pareigas;


7.4.5. dėl Mokyklos vadovo atestacijos pažymėjimo galiojimo laiko pratęsimo 5 metams nuo sausio 1 d. arba rugsėjo 1 d.


7.4.6. dėl kitų Komisijos kompetencijai priskirtų funkcijų;


7.4.7. dėl vadovo veiklos atitikties turimai kvalifikacinei kategorijai:

      
7.4.7.1. vadovo veikla ir kompetencija atitinka turimos kvalifikacinės kategorijos    reikalavimus; 

      
7.4.7.2. vadovo veikla ir kompetencija neatitinka turimos kvalifikacinės   kategorijos reikalavimų ir siūlo po 3 mėnesių vadovą privalomai atestuoti;

    
7.4.7.3. vadovo veikla ir kompetencija atitinka aukštesnės kvalifikacinės kategorijos reikalavimus ir siūlo vadovui atestuotis;

     
7.4.7.4. atidėti vadovo veikla atitikties turimai kvalifikacinei kategorijai nustatymą   dėl nepakankamos ar tikslios informacijos apie vadovo veiklą ir įpareigoti vadybos ekspertus per vieną mėnesį patikslinti informaciją ir pateikti pažymą;


7.5.  svarsto vadovų ir ekspertų apeliacijas dėl ekspertizės išvadų.

III. BAIGIAMOSIOS NUOSTATOS


8. Komisijos posėdžiai organizuojami, atsižvelgiant į pretenduojančių atestuotis mokyklų vadovų skaičių.


9. Komisijos nutarimai priimami balsų dauguma. Komisijos posėdis yra teisėtas, jei jame dalyvauja ne mažiau kaip du trečdaliai narių. 

